**Sadržaj**

[1. Posjeti 2](#_Toc94966485)

[1.1. Smještaj 2](#_Toc94966486)

[1.2. Restorani 2](#_Toc94966487)

[1.3. Korisne informacije 2](#_Toc94966488)

[1.2. 2](#_Toc94966489)

[2. Istraži 2](#_Toc94966490)

[2.1. Župna crkva Maruševec 2](#_Toc94966491)

[2.2. Dvorac Maruševec 3](#_Toc94966492)

[2.3. Općina 3](#_Toc94966493)

[2.4. Osnovna škola „Gustav Krklec“ Maruševec 5](#_Toc94966494)

[3. Budi aktivan 5](#_Toc94966495)

[3.1. Kuburaška udruga Maruševec 5](#_Toc94966496)

[3.2. Udruga žena Jurketinec 5](#_Toc94966497)

[3.3. Biciklizam 6](#_Toc94966498)

[4. Događaji 6](#_Toc94966499)

[4.1. Advent 6](#_Toc94966500)

[4.2. Čiselska nedela 6](#_Toc94966501)

[4.3. Dan Općine 7](#_Toc94966502)

[5. Info 7](#_Toc94966503)

[5.1. O nama 7](#_Toc94966504)

# Posjeti

# Smještaj

U nastavku možete vidjeti smještaj u Općini Maruševec pod privatnim vlasništvom.

Old Oak House nalazi se 500 m od dvorca Maruševec. U svojoj ponudi uz smještaj ima bazen, vrt sa roštiljem, ukrasno jezero te kućicu na drvetu. U kući se nalazi 4 zasebne spavaće sobe, 3 kupaonice koje, uz sušilo za kosu, sadržavaju i perilicu za rublje. Uz sobe i kupaonu, gostima je dostupna i kuhinja i terasa sa dodatnim sadržajima poput ventilatora ili klima uređaja. Okolica smještaja savršena je za biciklizam ili pješačenje te obilazak vinskih ruta.

Oak Cottage nalazi se pokraj srednje škole u Maruševcu te nasuprot dvorca Maruševec, udaljenog 400m. Ovaj smještaj sastoji se od jedne spavaće sobe, kupaonice, potpuno opremljene kuhinje i dnevnog boravka. Okružen je lijepim vrtom i velikim dvorištem te voćnjakom iz kojeg gosti slobodno ubiru voćke. Vani se također nalazi i sjedeća garnitura u hladu.

<https://myvarazdinholiday.com/home/oak-cottage-apartman-matak/>

<https://www.expedia.com/Marusevec-Hotels-Oak-Cottage-Getaway-In-Northern-Croatia.h24040023.Hotel-Information>

## Restorani

Posjetitelji Maruševca mogu uživati u domaćoj bogatoj tradicionalnoj hrani koju nudi OPG Martinčević. Ovo obiteljsko seosko imanje nudi mogućnost proslava poput krizmi, prve pričesti, krštenja, rođendana te isto tako i vjenčanja. Ukoliko želite proslaviti svoj najbolji dan u životu, možete pozvati do 100 gostiju te dobiti svu pomoć u organizaciji kao što je uređenje sale, menija te i angažiranje benda. Seosko imanje nalazi se u srcu prirode pa se isto tako i posjetitelji mogu opustiti i zaboraviti na životne probleme barem na taj tren i obnoviti svoju energiju.

<https://www.martincevic.hr/hr/>

## Korisne informacije

Općina Maruševec jedna je od općina sjevera Zagorja koje su 2022. godine potpisale Sporazum o suradnji o osnivanju Turističke zajednice Sjever Zagorja. Ovaj sporazum omogućava budućnost te daljnji razvoj turizma u Varaždinskoj županiji.

https://vzaktualno.hr/vazan-kotacic-razvoja-turizma-osniva-se-turisticka-zajednica-sjever-zagorja-koja-ce-obuhvatiti-sest-opcina-varazdinske-zupanije/

https://www.marusevec.hr/en/novosti/novosti-iz-opcine/1318-pokrenuto-osnivanje-turisticke-zajednice-sjever-zagorja

# Istraži

## Župna crkva Maruševec

Pitomi brežuljci uz prostrano Varaždinsko polje od davnina su bili životni prostor u kojem su veoma rano formirana selišta, a u ranom srednjem vijeku tu je postojao veći broj plemićkih burgova, dvoraca i kurija. Znanstvenici potvrđuju da je prostorom pobrđa već u predantičko doba prolazio trgovački put koji je pratio današnje prometnice Greda-Vinica. Taj put bio je smješten na bilu pobrđa i vjerojatno lociran negdje uz sadašnju cestu Cerje – Čalinec – Koretinec – Ladanje, da bi negdje u visini Križovljana ili Zavrča presjecao rijeku Dravu. Odvojak je to kasnije antičke ceste koju su gradili Rimljani od nekadašnje Petovie(Ptuj) preko Aqua Iassie (Varaždinske toplice), do nekadašnjeg rimskog naselja Andautonije u blizini Zagreba. Uz mnoštvo plemićkih dvoraca i kurija, na ovim prostorima već veoma rano nalazimobrojne sakralne spomenike koji govore o ranom razvoju kršćanstva u Hrvata.

Među najstarijim crkvama nalazimo i ime crkve Svetog Juraja u Maruševcu. Neki izvori,na koje upozoravaju poznati povjesničari, govore da je prvi zapis o toj crkvi još iz davne 1269. godine, što je ubraja u red najstarijih sakralnih spomenika na tlu kontinentalne Hrvatske. U nadbiskupskom arhivu Zagrebačke nadbiskupije varaždinskog arhiđakonata spominje se crkva u Maruševcu 1334. godine. Ta godina s potpunom sigurnošću označava vrijeme i starost ove crkve. Isti dokument navodi da se crkva Sv. Juraja nalazi u Marjaševcu, kako se tada selo Maruševec zvalo. Već 1501. godine u ovoj župi su bila dva svečenika, župnik Juraj i Valentin. Krajem 17. stoljeća u crkvi su bila čak tri svečenika: Andrija Katulić, Tomo Jagatić i Ivan Mužinić. Župna crkva u Maruševcu bila je u svojoj dugoj povijesti više puta popravljana, pregrađivana i dograđivana. Najtemeljitija obnova crkve bila je 1913. godine, kada je i dotad neravni pod crkve tako izravnat da su stupovi u lađi zašli duboko ispod razine poda. Na jednom od zaglavnih kamena crkve urezan je zapis koji govori o 1482. godini. Na malom proplanku ispred crkve stajao je sve od 1913. godine kip svete Marije Magdalene. Prilikom obnove crkve, te je godine kip uklonjen.

Godine 1758. je Županija Varaždinska svojim sredstvima pomogla gradnju župnog dvora te nabavu kaleža i zvona. Iza crkve i crkvenog župnenog dvora, na kojem stoji grb obitelji Vragović, (lav u panđama drži okrenuto drvo jabuke), nekada se prostiralo staro groblje. Na starom groblju postojala je kapelica Svete Marije. Budući da je staro groblje preseljeno na novu lokaciju 1856. godine, tridesetak godina kasnije (1883. g.) porušena je i kapela Sveta Marije. Danas je fasada crkve obnovljena i crkva je sačuvana kao veoma vrijedan sakralni spomenik.

S obzirom na to da je već u 15. stoljeću u obližnjem burgu Maruševec živjela plemićka obitelj mađarskog porijekla Erdeghy, koji kasnije nose ime Vragovići Maruševački. Oni su crkvu u maruševcu pomagali i sudjelovali u obnavljanju crkve. U crkvi ta obitelj ima svoju obiteljsku grobnicu. U svetištu kod ulaza u sakrstiju nalazi se nadgrobna ploča s likom jednog člana porodice Vragović. Osim svog spomenika, u crkvi se nalazi nadgrobna ploča Paulusa Patačića, koji je nekada posjedovao dvorac u obližnjem Čalincu. Tu je i nadgrobna ploča jednog člana plemićke obitelji Pasztory, koja je također nekada bila vlasnik ovog posjeda.

Župnoj crkvi Svetog Juraja pripada i kapelica Svetog Roka u Druškovcu te kapelica presvetog Trojstva u Jurketincu. Kapelica Svetog Roka poznato je svetište ovog kraja. Na kapelici se nalazi ploča na kojoj je zapis o Sthepanusu Druskoczyju, članu plemičke obitelji koji je u Druškovcu imala svoju kuriju u 17. stoljeću i čiji članovi su obnašali važne dužnosti u Hrvatskoj.

<https://arhiva.marusevec.hr/obrazovanje-kultura-i-sport/zupna-crkva/?fbclid=IwAR1QB9d-tH11jJlw7luT3sMGxd4FKPZLV7g0RvUV-ltta7BwY1jfjQFWSjs>

## Dvorac Maruševec

Dvorac Maruševec se prvi puta spominje 1547. godine pod vlasništvom obitelji Vragović. Nakon obitelji Vragović postaje vlasništvo Pasztory, zatim Katonaj te Patačić. Patačići su vlasnici dvorca do 1817. godine kada umire posljednji muški Patačić. 1873. dvorac je kupljen od gorfa Schlippenbacha koji ga je dogradio te je tako dvorac ostao do danas. Nakon smrti grofa, 1881., dvorac kupuje Oskar Pongratz 1883. godine. Dvorac je bio u vlasništvu obitelji Pongratz do 1945. godine kada je oduzet nacionalizacijom. Dvorac je prije par godina vraćen nasljedniku Pongratz.

## Općina

Trenutna zgrada Općine Maruševec izgrađena je na mjestu stare Osnovne škole Maruševec u selu Maruševec. Prijašnja nastamba nalazila se u selu Čalinec te je bila znatno manja. Izgradnja nove općinske zgrade počela je 2007. godine s dobivenim sredstvima. Trenutni načelnik je Mario Klapša koji je ostvario pobjedu na prethodnim izborima u drugom krugu u lipnju 2021. godine.

**Opće informacije**

|  |  |  |  |  |  |  |  |
| --- | --- | --- | --- | --- | --- | --- | --- |
| **Površina (ha)** | | | | | | | |
| UKUPNO: | Oranice | Voćnjaci | Vinogradi | Livade | Pašnjaci | Šume | Neplodno |
| 4 998 | 2 394 | 80 | 17 | 1172 | 193 | 748 | 394 |

**BROJ STANOVNIKA – prema popisu iz 2011. godine:**

* **6.381**

**BROJ KUĆANSTAVA – prema popisu iz 2011. godine:**

* **1.864**

**BROJ STANOVA – prema popisu iz 2011. godine:**

* **2.215**

| **Broj stanovnika, kućanstava i stanova po naseljima** | | | | |
| --- | --- | --- | --- | --- |
| R. br. | Naselje | Broj stanovnika | Broj kućanstava | Broj stanova |
| 1 | Bikovec | 216 | 67 | 80 |
| 2 | Biljevec | 258 | 71 | 75 |
| 3 | Brodarovec | 202 | 49 | 69 |
| 4 | Čalinec | 572 | 168 | 199 |
| 5 | Cerje Nebojse | 445 | 133 | 161 |
| 6 | Donje Ladanje | 1.166 | 344 | 385 |
| 7 | Druškovec | 362 | 109 | 145 |
| 8 | Greda | 567 | 163 | 182 |
| 9 | Jurketinec | 422 | 114 | 127 |
| 10 | Kapelec | 106 | 32 | 40 |
| 11 | Korenjak | 82 | 26 | 43 |
| 12 | Koretinec | 369 | 98 | 125 |
| 13 | Koškovec | 222 | 74 | 78 |
| 14 | Maruševec | 460 | 148 | 195 |
| 15 | Novaki | 533 | 150 | 170 |
| 16 | Selnik | 399 | 118 | 141 |

| **Varaždinska županija** | **Općina Maruševec** | **%** |
| --- | --- | --- |
| Površina u km2 | | 1.261,29 | 50,15 | 3,98 |
| Stanovnici | 1981. | 186927 | 7257 | 3,88 |
| 1991. | 187853 | 7089 | 3,81 |
| 2001. | 183730 | 6692 | 3,64 |
| 2011. | 183730 | 6379 | 3,64 |
| Stanovi | 1981. | 51452 | 1923 | 3,8 |
| 1991. | 56880 | 2039 | 3,6 |
| 2001. | 59570 | 2056 | 3,5 |
| 2011. | 59570 | 2215 | 3,5 |
| Kućanstva | 1981. | 52845 | 1910 | 3,6 |
| 1991. | 56706 | 2071 | 3,6 |
| 2001. | 56344 | 1927 | 3,4 |
| 2011. | 56344 | 1864 | 3,4 |
| Gustoća st/km2 – 2001. | | 146 | 133 |  |

## Osnovna škola „Gustav Krklec“ Maruševec

Školstvo u Maruševcu počelo je na temelju ugovora od 18.02.1839 godine koji je sklopljen između Prosvjetne uprave zagrebačke te Općine Maruševec kojim je osnovana seoska pučka škola. Stara zgrada osnovne škole izgrađena je nasuprot župnog dvora te je obuhvaćala jednu učionu i stan za učitelja te prostran vrt. Najstariji podaci o učenicima zabilježeni su za školsku godinu 1859./1860. godine. Preimenovanje škole zabilježeno je 90-ih po poznatom književniku Gustavu Krklec rođenom u Maruševcu koji je pohađao školu u Maruševcu od 1905.-1909. godine. Osnovna škola "Gustav Krklec" Maruševec.

# Budi aktivan

## Kuburaška udruga Maruševec

Kuburaška udruga Maruševec osnovana je 16.04.2006. te nastavlja tradiciju pucanja iz mužara i kubura u maruševečkom kraju, ali i šire poput Đakovačkih vezova u Đakovu, Šokačko sijelo u Županji, vjenčanja i slično. Najstariji vjerodostojni podatak o tradiciji pucanja u Maruševcu datira iz 1862. godine te se nalazi u crkvenim knjigama Župe Maruševec. Ta se tradicija najčešće spominje uz Uskršnje vrijeme, no i za druge crkvene svečanosti. Kuburaška udruga Maruševec također kiti jelku za Božić kod crkve u Maruševcu te postavlja Uskršnje jaje za Uskrs. Također je organizator Čiselske nedele kojom se obilježava blagdan Kraljice svete Krunice i adventskog sajma u Maruševcu. Kuburaška udruga Maruševec trenutno broji oko 30 članova od kojih broje 3 članice. Uz navedene aktivnosti poziva ih se i na obilježja vjenčanja, rođendana i ostalih sličnih prigodnosti, kao i za dan Općine Maruševec.

## Udruga žena Jurketinec

Udruga žena Jurketinec osnovana je 7.02.2002. godine te trenutno bilježi 18 članica. U počecima udruga je osnivana radi uređenja društvenog doma u Jurketincu te njegovog okoliša. Kasnije se udruga počela baviti ručnim radovima te organiziranjem adventa u Maruševcu. Uz advent članice organiziraju i jesenske igre za djecu, te ljetne igre za odrasle sa mnoštvom aktivnosti. Uz izradu starina te održavanja okoliša, članice su ustrajne da okupljaju ljude za druženje te da im pruže zabavu i bijeg od svakodnevnog života.

## Biciklizam

Jednom godišnje održava se Biciklijada koja je stvorena od lokalne udruge za poticanje na aktivan život. Biciklijada uvijek kreće u Čalincu te se odvija u okolnim selima Općine. 2021. godine održana je 4. biciklijada po redu. Ova je akcija aktivnog života humanitarnog karaktera sa dužinom staze od 22 km. Sudionici su obavezni imati reflektirajući prsluk te djeca mlađa od 14 godina mogu sudjelovati samo u pratnji punoljetne osobe, dok sva djeca do 16 godina obavezno moraju imati kacigu. Budući da je i jedan od ciljeva biciklijade humanitarnost, sva kotizacija koja se prikuplja ide u humanitarne svrhe.

<https://biciklijade.com/detail/3899>

# Događaji

## Advent

Prvi adventski sajam u Maruševcu održan je 2013. godine u organizaciji Kuburaške udruge Maruševec. Advent počinje kićenjem jelke od strane udruge ispred crkve sv. Jurja u Maruševcu. Kod kićenja jelke sudjeluju i djeca iz vrtića te moto klub „Bombelles“ iz Vinice, tzv. moto mrazovi koji usreće djecu s poklonima. Nakon kićenja, posjetitelji su pozvani u prostore osnovne škole gdje se održava sajama ručnih radova udruga, te lokalnih OPG-ova uz hranu, piće i dramski igrokaz.

Posljednje 2 godine advent i obilježava i Udruga žena Jurketinec gdje na otvorenom prostoru, isto tako imaju ponuđene proizvode lokalnih OPG-ova te vlastitih ručnih radova. Djeca, i odrasli ako žele, također imaju mogućnost posjetiti Djeda Božićnjaka u njegovoj kućici te se s njim isto tako i poslikati. Udruga obilježava advent 3 dana kroz koje svaki dan imaju živu glazbu uz tamburaše ili talentirane članice. Posjetitelji se mogu okrijepiti besplatnim čajem ili kupiti kuhano vino i hranu.

## Čiselska nedela

Čiselska nedela ili blagdan Kraljice sv. Krunice održava se prvu nedjelju u listopadu. Tradicionalno se taj blagdan održavao i prije, no 2012. godine uz svečanu misu održava se i sajam pod vodstvom te organizatorima Kuburaške udruge Maruševec i Općine Maruševec. Na sajam se pozivaju lokalni OPG-ovi te udruge iz drugih općina. Lokalni OPG-ovi te udruge predstavljaju se s vlastitim ručnim radovima te proizvodima. Isto tako, pozivaju se i kuburaške udruge iz drugih mjesta, pa čak i susjedne države Slovenije. Obilježavanje ovog blagdana počinje s pucnjevima Kuburaške udruge Maruševec što se naziva budnica, poslije prve jutarnje mise. U 12 sati, nakon podnevne mise, opet se čuju zvuci kubura od svih pozvanih kuburaških udruga, s domaćinima kao predvodnicima. Nakon mise, svim posjetiteljima je omogućena hrana, piće kao i živa glazba u šatoru.

## Dan Općine

Dan Općine Maruševec obilježava se na blagdan sv. Jurja 23. travnja. Na taj se dan održava i Sveta misa te prigodne svečanosti u prostorijama Općine Maruševec s gostima poput župana Varaždinske županije, načelnika iz drugih općina Varaždinske županije kao i bratskih općina poput Općine Rogatec iz Slovenije. Isto tako se održava i povorka Jure Zelenog od strane Kulturno umjetničkog društva „Klaruš“ Maruševec. Jura Zeleni je član KUD-a kojeg okite granama breze i bršljana koji predvodi povorku sa svim udrugama te mještanima koji se žele pridružiti kroz Općinu Maruševec. Put povorke se mijenja svake godine te se time održava i obilježava tradicija Maruševca.

# Info

## O nama

Općina Maruševec još je u počecima "izgradnje" kao turističke lokacije. Uskoro se pokreće izgradnja Kulturnog centra u Maruševcu koji će biti otvoren za sve mještane, udruge, dramske skupine, izložbe i slično. Iako se krećemo ka budućnosti i moderniziranju, Maruševec je veoma okrenut tradiciji što se može vidjeti po našim udrugama i običajima. Uz udruge kao što su Kuburaška udruga Maruševec koja se bavi pucanjem iz kubura, u Maruševcu postoji Kulturno umjetničko društvo Maruševec kojem je fokus folklor i ples uz dramske sekcije, udruga žena koje se bave i ručnim radom i druženjem te sportske udruge. U Maruševcu se slavi Dan općine, Božić, Uskrs, Sv. Juraj te dolaze razni izvođači koji održavaju koncerte ili predstave poput Kerekeš Teatra. Iako Maruševec ima brojna događanja i posjetitelje, treba se težiti budućnosti te modernizaciji.